
ΕΦΗΜΕΡΙΣΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

ΤΕΥΧΟΣ ΔΕΥΤΕΡΟ Αρ. Φύλλου 210 

17 Φεβρουάριου 2005 


ΠΕΡΙΕΧΟΜΕΝΑ 


ΑΠΟΦΑΣΕΙΣ 

Σύσταση, συγκρότηση και ορισμός μελών τεσσάρων 
(4) ομάδων εργασίας στο Υπουργείο Οικονομίας 
και Οικονομικών για τη μελέτη θεμάτων Δημόσιας 
Περιουσίας, αιγιαλού και παραλίας, αρμοδιότητας 


του Υπουργείου Οικονομίας και Οικονομικών. 1 

Συγκρότηση Υπηρεσιακού Συμβουλίου της Σιβιτανι- 
δείου Δημόσιας Σχολής Τεχνών και Επαγγελμά¬ 
των. 2 

Τροποποίηση και αντικατάσταση της απόφασης με 
αριθμ. ΚΑ/845/25.8.2003 (ΦΕΚ 1222 Β/27.8.2003) 
«Σύσταση Ειδικού Λογαριασμού στο Υπουργείο 
Εθνικής Παιδείας και Θρησκευμάτων». 3 


Τροποποίηση και συμπλήρωση της αριθ. 302218/ 

29.11.2004 Υπουργικής Απόφασης «Λεπτομέρει¬ 
ες εφαρμογής της υπ’ αριθ. 295530/5.10.2004 
Υπουργικής απόφασης «Συμπληρωματικά μέτρα 
για την εφαρμογή του κοινοτικού καθεστώτος 
ενίσχυσης στην παραγωγή ελαιολάδου» 
(ΒΊ511)» (Β' 1648). 4 


ΑΠΟΦΑΣΕΙ Σ 

Αριθ. 1014373/155/Α0006 (1) 

Σύσταση, συγκρότηση και ορισμός μελών τεσσάρων (4) 
ομάδων εργασίας στο Υπουργείο Οικονομίας και Οι¬ 
κονομικών για τη μελέτη θεμάτων Δημόσιας Περιου¬ 
σίας, αιγιαλού και παραλίας, αρμοδιότητας του 
Υπουργείου Οικονομίας και Οικονομικών. 

Ο ΥΠΟΥΡΓΟΣ ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ 

Έχοντας υπόψη: 

1. Τις διατάξεις: 

α) των άρθρων 89 και 128 του Π.Δ.284/1988 (128Α'), 
όπως τροποποιήθηκε και ισχύει, 
β) του Π.Δ. 81/2002 (ΦΕΚ 57 Α') 

γ) του άρθρου 34 του Ν. 1914/1990 (ΦΕΚ 178 Α'), σε συν¬ 
δυασμό με τις διατάξειςτου άρθρου 13του Ν. 2346/1995 
(ΦΕΚ 220 Α'). 


δ) του άρθρου 19 του Ν. 1599/1986 (ΦΕΚ 75 Α'), όπως 
τροποποιήθηκε και κωδικοποιήθηκε με τις διατάξεις του 
Ν. 2690/1999 (ΦΕΚ45Α') 

ε)τηςπερ.γτηςπαρ. 2του άρθρου 17του Ν. 3205/2003 (297Α'). 

2. Την αριθμ. 1068211/823/Α0006/27.8.-2004 (ΦΕΚ 
1360Β'), απόφαση του Υπουργού Οικονομίας και Οικονο¬ 
μικών «Σύσταση, συγκρότηση και ορισμός μελών Επιτρο¬ 
πής Μελέτης θεμάτων Δημόσιας Περιουσίας αρμοδιότη¬ 
τας του Υπουργού Οικονομίας και Οικονομικών». 

3. Την αριθμ. 1068231 /847/Α0006/27.8.2004 (ΦΕΚ 
1378Β'), απόφαση του Υπουργού Οικονομίας και Οικονο¬ 
μικών «Σύσταση, συγκρότηση και ορισμός μελών Επιτρο¬ 
πής στο Υπουργείο Οικονομίας και Οικονομικών, για τη 
μελέτη των θεμάτων αιγιαλού και παραλίας». 

4. Το αριθμ. 92/2005/14.1.2005 έγγραφο του Διευθυντή 
του Γ ραφείου του Υφυπουργού Δούκα, με το οποίο ζητεί¬ 
ται η σύσταση και συγκρότηση των τεσσάρων ομάδων ερ¬ 
γασίας και προτείνονται τα μέλη αυτών. 

5. Την ανάγκη μελέτης και ρύθμισης των θεμάτων που 
σχετίζονται με τη διαχείριση και αξιοποίηση της δημόσιας 
περιουσίας καθώς και των θεμάτων που σχετίζονται με 
τον αιγιαλό και τις παραλίες, αρμοδιότητας του Υπουρ¬ 
γείου Οικονομίας και Οικονομικών. 

6. Τις σχετικές προτάσεις του Νομικού Συμβουλίου του 
Κράτους. 

7. Το γεγονός, ότι από τις διατάξεις της απόφασης αυ¬ 
τής προκαλείται δαπάνη για την αμοιβή των Συντονιστών, 
των μελών και των Γραμματειών των συνιστώμενων ομά¬ 
δων εργασίας, η οποία θα καλυφθεί από τον προϋπολογι¬ 
σμό εξόδων του Υπουργείου Οικονομίας και Οικονομικών 
και θα καθοριστεί με άλλη απόφαση του Υπουργείου μας. 

8. Την αριθμ. 14650/ΔΙΟΕ 85/17.3.2004 (ΦΕΚ 519 Β') 
απόφαση του Πρωθυπουργού και του Υπουργού Οικονο¬ 
μίας και Οικονομικών, «Καθορισμός αρμοδιοτήτων των 
Υφυπουργών Οικονομίας και Οικονομικών». 

9. Την αριθμ.38243/ΔΙΟΕ 922/28.9.2004 απόφασή μας, 
περί κατάργησης Επιτροπών και Ομάδων Εργασίας που 
δεν προβλέπονται από διάταξη νόμου ή προεδρικού δια¬ 
τάγματος και περί ανάκλησης μεταβίβασης αρμοδιοτή¬ 
των και εξουσίας υπογραφής «Με εντολή Υπουργού" και 
"Με εντολή Υφυπουργού» για τη σύσταση και συγκρότη¬ 
ση επιτροπών και ομάδων εργασίας οποιασδήποτε μορ¬ 
φής και ανεξαρτήτως αντικειμένου εργασίας τους, απο¬ 
φασίζουμε: 


































2818 


ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


I. Συνιστούμε στο Υπουργείο Οικονομίας και Οικονομι¬ 
κών τέσσερις (4) Ομάδες Εργασίας για τη μελετητών θε¬ 
μάτων,που σχετίζονται: α) με τη διαχείριση και αξιοποίη¬ 
ση των δημόσιων ανταλλαξίμων κτημάτων, αρμοδιότητας 
του Υπουργείου και β) με τον αιγιαλό, την παραλία και τη 
σύνταξη σχεδίου νόμου ρύθμισης των θεμάτων αυτών. 

II. Συγκροτούμε τις τέσσερις ομάδες εργασίας και ορί¬ 
ζουμε τα μέλη αυτών ως εξής: 

Α. Πρώτη Ομάδα Εργασίας 

(1) Κωνσταντίνος Καποτάς, Σύμβουλος Ν.Σ.Κ., ως Πρό¬ 
εδρος. 

(2) Πέτρος Κιόχος, Καθηγητής Εκτιμητικής στο Πανεπι¬ 
στήμιο Πειραιά, ως αναπληρωτής του Προέδρου και μέ¬ 
λος. 

(3) Θεοδόσιος Μπουντουράκης, Δ/νων Σύμβουλος της 
Κ.Ε.Δ., ως μέλος. 

(4) Αντωνία Τριτάρη, Προϊσταμένη της Δ/νσης Δημ. Πε¬ 
ριουσίας του Υπουργείου Οικονομίας & Οικονομικών, ως 
μέλος. 

(5) Χρίστος Στρατικόπουλος, Προϊστάμενος του Α'Τμή¬ 
ματος - Δημόσιων Κτημάτωντης Δ/νσης Δημ. Περιουσίας 
του Υπουργείου Οικονομίας & Οικονομικών, ως μέλος. 

(6) Βασίλειος Τζιλάβης, μηχανικός, ως μέλος. 

(7) Σπυρίδων Νανόπουλος, καθηγητής Δευτεροβάθμιας 
Εκπαίδευσης, τ. Αντινομάρχης Ανατ. Αττικής, ως μέλος. 

(8) Μιχαήλ Μοδινός, τοπογράφος μηχανικός, περιβαλ- 
λοντολόγος, ως μέλος. 

(9) Δημοσθένης Καλατζάκος, δικηγόρος, ως μέλος. 

Έργο της παραπάνω Ομάδας Εργασίας είναι: 

α) η μελέτη και αποτύπωση της πραγματικής κατάστα¬ 
σης των δημόσιων κτημάτων, αρμοδιότητας Υπουργείου 
Οικονομίας και Οικονομικών και η κατηγοριοποίησή τους, 
ανάλογα με το διαχειριστικό τους καθεστώς (ελεύθερα, 
μισθωμένα, κατεχόμενα, παραχωρημένα κατά χρήση σε 
δημόσιους ή άλλους φορείς) και 

β) η σύνταξη πορίσματος- πρότασης για τη διαχείριση ή 
αξιοποίησή τους με τον προσφορότερο και πλέον επωφε¬ 
λή για το Δημόσιο τρόπο. 

Η Ομάδα Εργασίας με βάση την πιο πάνω πρόταση θα 
εισηγηθεί και τις σχετικές ρυθμίσεις, οι οποίες θα περι- 
βληθούν τον τύπο σχεδίου νόμου, συνοδευόμενο από 
σχετική αιτιολογική έκθεση. Στο σχέδιο νόμου, πέραν των 
ρυθμίσεων που θα προταθούν, θα περιληφθούν και όσες 
από τις διατάξεις της ισχύουσας νομοθεσίας κριθούν δια¬ 
τηρητέες, είτε αυτούσιες είτε τροποποιημένες, στην κα¬ 
τεύθυνση ενιαίων, κατά το δυνατόν, αρχών. 

Γιατη διεξαγωγή του έργου της η Ομάδα Εργασίας θα 
λάβει υπόψη της το σχετικό υλικό και το έργο προηγού¬ 
μενης Επιτροπής για το ίδιο θέμα. 

Η Ομάδα Εργασίας θα υποστηρίζεται στο έργο της από 
Γραμματεία, η οποία αποτελείται από τους: 

1) Μαρία Θεοδωροπούλου, υπάλληλο με βαθμό Α'του 
κλάδου ΔΕ Εφοριακών που υπηρετεί στη Διεύθυνση Δη¬ 
μόσιας Περιουσίας του Υπουργείου Οικονομίας & Οικο¬ 
νομικών και 

2) Αικατερίνη Καπέτση, μετακλητή υπάλληλο που υπη¬ 
ρετεί στο Γ ραφείο του Υφυπουργού Οικονομίας και Οικο¬ 
νομικών, Π.Δούκα. 

Β. Δεύτερη Ομάδα Εργασίας 

(1) Ηλίας Ψώνης, Σύμβουλος ΝΣΚ, ως Πρόεδρος. 

(2) Στάθης Σπυρίδων, Προϊστάμενος Γεν. Δ/νσης Δημό¬ 
σιας Περιουσίας και Εθνικών Κληροδοτημάτων, ως ανα¬ 
πληρωτής του Προέδρου και μέλος. 


(3) Παναγιώτης Ζεντέλης, Αναπλ. Καθηγητής Κτηματο¬ 
λογίου και Συστημάτων Πληροφοριών Γης του Ε.Μ.Π, ως 
μέλος. 

(4) Νικόλαος Μαντζάκος, Προϊστάμενος της Διεύθυν¬ 
σης Εθνικών Κληροδοτημάτων του Υπουργείου Οικονο¬ 
μίας & Οικονομικών, ως μέλος. 

(5) Φρειδερίκη Γκόβενου, Προϊσταμένη του Γ’ Τμήμα¬ 
τος Ανταλλάξιμων Κτημάτων της Διεύθυνσης Δημόσιας 
Περιουσίας, ως μέλος 

(6) ΖαφείρηςΧατζηδημητρίου, δικηγόρος, ως μέλος. 

(7) Νικόλαος Ζυγούρης, πολιτικός μηχανικός ως μέλος. 

(8) Γεώργιος Φούρλαρης, Δ/ντής Πολεοδομίας Ανατ. 
Αττικής, ως μέλος 

(9) Νικόλαος Σταμολέκας, δικηγόρος, ως μέλος. 

(10) Δημήτριος Γκιουζελόπουλος, μηχανολόγος, ως μέ¬ 
λος 

(11) Λουκάς Σαμαρτζής, Ειδικός Σύμβουλος στο Γρα¬ 
φείο του Υφυπουργού Οικονομίας και Οικονομικών Π. 
Δούκα, ως μέλος. 

Έργο της Ομάδας αυτής είναι το αναφερόμενο στην 
πρώτη Ομάδα Εργασίας, όσον αφορά στα ανταλλάξιμα 
κτήματα, όπου συντρέχει περίπτωση. 

Η Ομάδα Εργασίας θα υποστηρίζεται στο έργο της από 
Γ ραμματεία, η οποία αποτελείται από τους: 

1. Μαρία Κακοσαίου, υπάλληλο με βαθμό Α'του κλάδου 
ΠΕ Δημοσιονομικών που υπηρετεί στη 39η Δ/νση του Γ.Λ.Κ. 

2. Αθανασία Κωστοπούλου, υπάλληλο με βαθμό Α'του 
κλάδου ΔΕ Εφοριακών που υπηρετεί στη Διεύθυνση Δη¬ 
μόσιας Περιουσίας του Υπουργείου Οικονομίας & Οικο¬ 
νομικών. 

Γ. Τρίτη Ομάδα Εργασίας 

(1) Γεώργιος Κατσαρός, Προϊστάμενος της Διεύθυνσης 
Τεχνικών Υπηρεσιών και Στέγασης του Υπουργείου Οικο¬ 
νομίας & Οικονομικών, ως Πρόεδρος. 

(2) Παναγιώτης Βρεττάκος, δικηγόρος, ως αναπληρω¬ 
τής του Προέδρου και μέλος. 

(3) Γεώργιος Βελέντζας, οικονομολόγος, ως μέλος. 

(4) Αναστάσιος Ιγγλέζος, οικονομολόγος, ως μέλος. 

(5) Παναγιώτης Κανελλόπουλος, οικονομολόγος - μη¬ 
χανολόγος, ως μέλος. 

(6) Νικόλαος Βερνίκος, οικονομολόγος - εφοπλιστής, 
ως μέλος. 

(7) Σωτήριος Κύπριος, Πρόεδρος Πανελλήνιου Συνδέ¬ 
σμου Προπονητών θαλάσσιου Σκι, ως μέλος. 

(8) Ιωάννης Κούστας, εφοπλιστής, ως μέλος. 

(9) Νικόλαος Μπάλλιος, Δ/ντής του Γραφείου του 
Υπουργού Υγείας και Κοινωνικής Αλληλεγγύης, τ. Δ/ντής 
του πρώην ΥΠ.Οικονομικών, ως μέλος. 

(10) Αθανασία Βαχλά, πολιτικός μηχανικός Ανθυπο¬ 
πλοίαρχος Λ.Σ./Δ.Λ.Υ. β'/ΥΕΝ, ως μέλος. 

(11) Ευστράτιος Χρήστου, υπάλληλος με βαθμό Β'του 
κλάδου ΠΕ Δημοσιονομικών, που υπηρετεί στη Μ.Ε.Τ.Α. 
ως ειδικός επιστήμων, ως μέλος. 

Έργο της Ομάδας αυτής είναι: 

Η μελέτη των διατάξεων των παράκτιων μεσογειακών 
χωρών της Ευρωπαϊκής Ένωσης, που αφορούν σε θέμα¬ 
τα αιγιαλού και παραλίας και η υποβολή προτάσεων με 
σκοπό την αξιοποίησή τους στο εσωτερικό δίκτυο. 

Η Ομάδα Εργασίας θα υποστηρίζεται στο έργο της από 
Γ ραμματεία, η οποία αποτελείται από τους: 

1) Τρισεύγενη Ποντική, υπάλληλο με βαθμό Β'του κλά¬ 
δου ΔΕ Εφοριακών, που υπηρετεί στη Διεύθυνση Δημό¬ 
σιας Περιουσίας και 

2) Μαρία Σιούλα, υπάλληλο με βαθμό Β'του κλάδου ΔΕ 
Δημοσιονομικών που υπηρετεί στο Γ.Λ.Κ. 

Δ' Τέταρτη Ομάδα Εργασίας 

(1) Διονύσιος Χειμώνας, Πάρεδρος Ν.Σ.Κ., ως Πρόε¬ 
δρος. 

(2) Αντωνία Τριτάρη, Προϊστάμενη Διεύθυνσης Δημό¬ 
σιας Περιουσίας, ως αναπληρώτρια του Προέδρου και 
μέλος 

(3) Παρασκευή Δράκου, Προϊσταμένητου Β’Τμήματος- 
Αιγιαλού και Παραλίας- της Διεύθυνσης Δημόσιας Περι¬ 
ουσίας του Υπουργείου Οικονομίας & Οικονομικών , ως 
μέλος 

(4) Ιωάννης Σινάνογλου, Προϊστάμενος του ΒΎμήματος 
-Τεχν. Αιγιαλού και Παραλίας -της Δ/νση Τεχνικών Υπηρε¬ 
σιών και Στέγασης, ως μέλος 

(5) Αθανάσιος Τσουκαλάς, οικονομολόγος, ως μέλος 

(6) Ιάκωβος Γεωργάνας, οικονομολόγος, ως μέλος 

(7) Ορέστης Κλεισιούνης Αντιπλοίαρχος Π.Ν, ως μέλος 

(8) Δημήτριος Λαμπρινός, δικηγόρος, ως μέλος 

(9) Κωνσταντίνος Ρούσσος, δικηγόρος, ως μέλος 

(10) Παναγιώτης Ζιωτόπουλος, πολιτικός μηχανικός, 
Προϊστάμενος Γ.Γ.Λ.Λ.Π./Δ.Λ.Υ. β'/ΥΕΝ, ως μέλος 

(11) Λάζαρος Κολώνας, Προϊστάμενος της Γεν. Δ/νσης 
Αρχαιοτήτων και Πολιτιστικής Κληρονομιάς ΥΠΠΟ, ως 
μέλος. 

(12) Χρίστος Ροϊλός, Ειδ. Σύμβουλος του Υπουργείου 
Τουριστικής Ανάπτυξης, ως μέλος 

(13) Αικατερίνη Δικαίου, Προϊσταμένη της Δ/νσης Επι¬ 
θεώρησης του ΥΠΕΧΩΔΕ, ως μέλος 

(14) Γεράσιμος Φωκάς, Πρόεδρος Δ.Σ. Ξενοδοχειακού 
Επιμελητηρίου Ελλάδας, ως μέλος 

Έργο της Ομάδας αυτής είναι: 

α) Η μελέτη και καταγραφή των προβλημάτων, που 
έχουν προκύψει και έχουν σχέση με τον αιγιαλό και την 
παραλία και 

β) η υποβολή πρότασης για τις ρυθμίσεις που πρέπει να 
γίνουν για την αποτελεσματική προστασία και ορθολογι¬ 
κή διαχείριση των ζωνών αυτών, με κριτήρια την κοινωνι¬ 
κή και πολιτιστική τους διάσταση, την περιβαλλοντική 
τους αξία, τη στρατηγική τους σημασία και τον αναπτυ¬ 
ξιακό τους χαρακτήρα. Η πρόταση θα περιβληθεί τον τύ¬ 
πο σχεδίου νόμου, συνοδευόμενο από σχετική αιτιολογι- 
κή έκθεση. Στο σχέδιο νόμου, πέραν των ρυθμίσεων που 
θα προταθούν, θα περιληφθούν και όσες από τις διατά¬ 
ξεις της ισχύουσας νομοθεσίας κριθούν διατηρητέες, εί¬ 
τε αυτούσιες είτε τροποποιημένες, στην κατεύθυνση ενι¬ 
αίων, κατά το δυνατόν, αρχών και συστηματικού καθορι¬ 
σμού του αιγιαλού και της παραλίας σε όλη τη χώρα. 

Γιατη διεξαγωγή του έργου της, η Ομάδα Εργασίας θα 
λάβει υπόψη της το σχετικό υλικό και το μέχρι τώρα έργο 
της προηγούμενης Επιτροπής για το ίδιο θέμα. 

Η Ομάδα Εργασίας θα υποστηρίζεται στο έργο της από 
Γραμματεία, η οποία αποτελείται από τους: 

1) Ελευθερία Τζαφάλια, υπάλληλο με βαθμό Β'του κλά¬ 
δου ΠΕ Δημοσιονομικών, που υπηρετεί στην Διεύθυνση 
Συντονισμού & Ελέγχου Εφαρμογής Δημοσιολογιστικών 
Διατάξεων (Δ26) του Γ.Λ.Κ. 

2) Μαρία Κρέσσου, υπάλληλο με βαθμό Β'του κλάδου 
ΔΕ Εφοριακών, που υπηρετεί στη Διεύθυνση Δημόσιας 
Περιουσίας του Υπουργείου Οικονομίας & Οικονομικών 
και 

III. Γ ιατην καλλίτερη λειτουργία των παραπάνω ομάδων 
εργασίας και την ταχύτερη διεξαγωγή του έργου τους, το 


έργο των Α' & Β' Ομάδων Εργασίας θα συντονίζει ο 
Κων/νος Καποτάς, Σύμβουλοςτου Ν.Σ.Κ., (Πρόεδροςτης 
Πρώτης Ομάδας Εργασίας) και το έργο των Γ & Δ' Ομά¬ 
δων Εργασίας θα συντονίζει ο Διονύσιος Χειμώνας, Πά¬ 
ρεδρος του Ν.Σ.Κ. (Πρόεδρος της Τέταρτης Ομάδας Ερ¬ 
γασίας) . Οι δύο συντονιστές μπορούν να καλούν σε κοινή 
σύσκεψη και τις δύο υπ’ αυτούς Ομάδες εργασίας και 
ανάλογα με την πρόοδο των εργασιών κάθε Ομάδας μπο¬ 
ρούν να αναθέτουν μέρος του έργου της μιάς Ομάδας 
στην άλλη. Οιτελικές αποφάσεις θαληφθούν σε κοινή σύ¬ 
σκεψη και των δύο συναφών, κατά περίπτωση, Ομάδων 
Εργασίας. 

IV. Σε περίπτωση συνταξιοδότησης ή μετακίνησης σε 
άλλη υπηρεσία μέλους που μετέχει σε Ομάδα ως Προϊ¬ 
στάμενος Υπηρεσίας, το μέλος αυτό εξακολουθεί να με¬ 
τέχει στη συγκεκριμένη Ομάδα Εργασίας μέχρι να ολο¬ 
κληρωθούν οι εργασίες της. 

V. Οι Ομάδες Εργασίας θα συνεδριάζουν εκτός των 
ωρών του κανονικού ωραρίου λειτουργίας των δημόσιων 
υπηρεσιών, στο κατάστημα του Γ.Λ.Κ. και η διάρκεια λει¬ 
τουργίας τους ορίζεται σε πέντε (5) μήνες, από της δημο- 
σιεύσεως της παρούσας στην Εφημερίδα της Κυβερνή- 
σεως, οπότε και οι συντονιστές θα υποβάλουν ολοκλη¬ 
ρωμένο το πόρισμα των υπ’ αυτούς Ομάδων στον 
Υφυπουργό Οικονομίας και Οικονομικών Πέτρο Δούκα. 

VI. Η αμοιβή των Προέδρων, των Μελών και των μελών 
των Γραμματειών των Ομάδων Εργασίας, θα καθοριστεί 
με άλλη απόφασή μας. 

VII. Η απόφαση αυτή να δημοσιευθεί στην Εφημερίδα 
της Κυβερνήσεως. 

Αθήνα, 11 Φεβρουάριου 2005 

Ο ΥΠΟΥΡΓΟΣ 

ΓΕΩΡΓΙΟΣ ΑΛΟΓΟΣΚΟΥΦΗΣ 

-♦- 

Αριθ. 14310/Δ4 (2) 

Συγκρότηση Υπηρεσιακού Συμβουλίου της Σιβιτανιδείου 
Δημόσιας Σχολής Τεχνών και Επαγγελμάτων. 

ΟΙ ΥΠΟΥΡΓΟΙ 

ΕΣΩΤΕΡΙΚΩΝ, ΔΗΜΟΣΙΑΣ ΔΙΟΙΚΗΣΗΣ 
ΚΑΙ ΑΠΟΚΕΝΤΡΩΣΗΣ- 
ΕΘΝΙΚΗΣ ΠΑΙΔΕΙΑΣ ΚΑΙ ΘΡΗΣΚΕΥΜΑΤΩΝ 

Έχοντας υπόψη τις διατάξεις: 

α. Των άρθρων 9 παρ. 2, ΙΟπαρ. 1 και 11 παρ. 5 και7του 
Ν.3260/2004 (ΦΕΚ151 Α'). 

β. Του άρθρου 6 παρ. στ’ εδάφιο β'του από 22.6.1927 
ιδρυτικού διατάγματος της Σιβιτανιδείου Σχολής (ΦΕΚ 
137 Α'/9.7.1927. 

γ. Των άρθρων 36 παρ. 1 και 43 του Π.Δ. 410/1988 (ΦΕΚ 
191 /Α'). 

δ. Του άρθρου 6του Ν.2839/2000 (ΦΕΚ 196 Α'). 

ε. Την αριθμ. Δ4/151/3.3.1993 απόφαση σύστασης του 
υπηρεσιακού συμβουλίου Σιβιτανιδείου Σχολής (ΦΕΚ170/ 
Β74.3.1993). 

στ. Το γεγονός ότι από τις διατάξεις της απόφασης αυ¬ 
τής δεν προκαλείται δαπάνη σε βάρος του κρατικού προ¬ 
ϋπολογισμού γιατί το υπηρεσιακό συμβούλιο έχει ήδη συ- 
σταθεί και θα λειτουργεί σύμφωνα με την παρούσα συ¬ 
γκρότηση με ισάριθμα μέλη, αποφασίζουμε: 

1. Συγκροτούμε στην Σιβιτανιδείο Δημόσια Σχολή Τε¬ 
χνών και Επαγγελμάτων (Σ.Δ.Σ.Τ.Ε.) πενταμελές υπηρε- 

σιακό συμβούλιο αρμόδιο για όλο το Διοικητικό προσωπι¬ 
κό της Σ.Δ.Σ.Τ.Ε. ως εξής: 

α. Δύο (2) μονίμους υπαλλήλους της Σ.Δ.ΣΤ,Ε. με βαθ¬ 
μό Α' από αυτούς που υπάγονται στην αρμοδιότητα του 
υπηρεσιακού συμβουλίου και υπηρετούν στο Νομό Αττι¬ 
κής και ένα (1) μόνιμο υπάλληλο με βαθμό Α' του 
ΥΠ.Ε.Π.Θ., με τους αναπληρωτές τους. Ένα τουλάχιστον 
από τα τακτικά μέλη και ένα από τα αναπληρωματικά θα 
είναι διαφορετικού φύλου από τα λοιπά, εφόσον υπάρχει 
και έχει τις νόμιμες προϋποθέσεις. 

β. Δύο αιρετούς εκπροσώπους των εργαζομένων με 
βαθμό τουλάχιστον Α' με τους αναπληρωτές τους. 

2. Τα υπό στοιχεία α' τακτικά μέλη της παρ.1 ορίζονται 
από το Διοικητικό Συμβούλιο της Σ.Δ.Σ.Τ.Ε. από υπαλλή¬ 
λους που πληρούν τις προϋποθέσεις να επιλεγούν ως 
προϊστάμενοι διευθύνσεων σύμφωνα με τις διατάξεις του 
άρθρου 11 του Ν.3260/2004. 

3. Με την απόφαση ορισμού των μελών του υπηρεσια¬ 
κού συμβουλίου, ορίζεται ως πρόεδρος ένα από τα τα¬ 
κτικά μέλη με αναπληρωτή του επίσης ένα από τα μέλη 
αυτά. 

Στην περίπτωση που προεδρεύει ο αναπληρωτής του 
προέδρου θα συμμετέχει ως τακτικό μέλος ο αναπληρω¬ 
τής του προεδρεύοντος. 

4. Γραμματέας του υπηρεσιακού συμβουλίου ορίζεται 
υπάλληλος με βαθμό τουλάχιστον Γ', με αναπληρωτή του 
υπάλληλο του ιδίου βαθμού της οικείας υπηρεσίας. 

5. Η θητεία των μελών του υπηρεσιακού συμβουλίου εί¬ 
ναι διετής. 

Κατά την πρώτη εφαρμογή της παρούσης η θητεία των 
μελών του υπηρεσιακού συμβουλίου λήγει την 
31.12.2006. 

6. Όταν το υπηρεσιακό συμβούλιο κρίνει θέματα προ¬ 
σωπικού με σχέση εργασίας ιδιωτικού δικαίου, αντί των 
δύο αιρετών εκπροσώπων των μονίμων υπαλλήλων μετέ¬ 
χουν οι δύο αιρετοί εκπρόσωποι του προσωπικού με σύμ¬ 
βαση εργασίας ιδιωτικού δικαίου αορίστου χρόνου. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 11 Φεβρουάριου 2005 

οι ΥΠΟΥΡΓΟΙ 

ΕΣΩΤΕΡΙΚΩΝ, ΕΘΝΙΚΗΣ ΠΑΙΔΕΙΑΣ 

ΔΗΜΟΣΙΑΣ ΔΙΟΙΚΗΣΗΣ & ΑΠΟΚΕΝΤΡΩΣΗΣ ΚΑΙ ΘΡΗΣΚΕΥΜΑΤΩΝ 

ΠΡΟΚΟΠΗΣ ΠΑΥΛΟΠΟΥΛΟΣ ΜΑΡΙΕΤΤΑ ΓΙΑΝΝΑΚΟΥ 
-♦- 

Αριθ.329 (3) 

Τροποποίηση και αντικατάσταση της απόφασης με 
αριθμ. ΚΑ/845/25.8.2003 (ΦΕΚ 1222 Β/27.8.2003) «Σύ¬ 
σταση Ειδικού Λογαριασμού στο Υπουργείο Εθνικής 
Παιδείας και Θρησκευμάτων». 

ΟΙ ΥΠΟΥΡΓΟΙ 

ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ - 
ΕΘΝΙΚΗΣ ΠΑΙΔΕΙΑΣ ΚΑΙ ΘΡΗΣΚΕΥΜΑΤΩΝ 

Έχοντας υπόψη: 

1) Τις διατάξεις του άρθρου 5 του Ν. 2771/1999 (ΦΕΚ 
280/Α/16.12.1999) «Περί Ειδικών Λογαριασμών και άλλες 
διατάξεις». 

2) Τις διατάξεις του άρθρου 50 «Ειδικός Λογαριασμός 
στο ΥΠΕΠΘγιατην αξιοποίηση κονδυλίωντου Κ.Π.Σ.»του 
Ν.2413/1996 (ΦΕΚ 124Α) με τις οποίες αντικαταστάθηκαν 


οι διατάξεις του εδαφίου γ' της παρ. 10 του άρθρου 2 του 
Ν.2233/1994 (ΦΕΚ 141 Α), όπως συμπληρώθηκαν με τις 
διατάξεις της παρ. 2του άρθρου 4του Ν.2341/1995. 

3) Τις διατάξεις της παραγράφου 2 του άρθρου 11 του 
Ν. 2640/1998 (ΦΕΚ 206/Α/3.9.1998) «Δευτεροβάθμια Τε- 
χνική-επαγγελματική εκπαίδευση και άλλες διατάξεις». 

4) Τις διατάξεις του άρθρου 29Α του Ν. 1558/1985 
(ΑΊ37), το οποίο προστέθηκε με το άρθρο 27 του 
Ν.2081/1992 (ΑΊ54) και τροποποιήθηκε με το άρθρο 1 
παρ. 2ατου Ν. 2469/1997 (Α'38). 

5) Τις διατάξεις του Π.Δ. 432/1981 (ΦΕΚ118Α) και της 
υπουργικής απόφασης Β1/819/1988 περί ειδικών λογα¬ 
ριασμών έρευνας στα ΑΕΙ κ.τ.λ. 

6) Την υπ’αριθμ. ΚΑ/1143/30.3.2000 ΥΑ που τροποποίη¬ 
σε την ΚΑ/680/22.8.1996 ΥΑ για τη σύσταση Ειδικού Λο¬ 
γαριασμού στο ΥΠΕΠΘ. 

7) Την υπ’ αριθμ. 14650/ΔΙΟΕ 85/17.3.2004 απόφαση 
του Πρωθυπουργού και του Υπουργού Οικονομικών «Κα¬ 
θορισμός αρμοδιοτήτων των Υφυπουργών Οικονομίας 
και Οικονομικών». 

8) Το Π.Δ.121/2004 (ΦΕΚ 84 Α) «Διορισμός Υπουργών 
και Υφυπουργών». 

9) Την απόφαση Φ.908/Η 1606/1995 των Υπουργών 
Προεδρίας της Κυβέρνησης, Οικονομικών και Εθνικής 
Παιδείας και Θρησκευμάτων για την Σύσταση ενιαίου δι¬ 
οικητικού τομέα θεμάτων Ευρωπαϊκής Ένωσης και Κοι¬ 
νοτικού Πλαισίου Στήριξης(ΦΕΚ 112Β, 20.2.1995). 

10) Τις διατάξεις της Αριθμ.Η/7415/94 απόφασης 
ΥΠΕΠΘ «Συγκρότηση, διάρθρωση και αρμοδιότητες της 
Διεύθυνσης Κοινοτικού Πλαισίου Στήριξης του ΥΠΕΠΘ». 

11) Την υπ’ αριθμ. 699/1998 γνωμοδότηση του Γ τμή¬ 
ματος του ΝΣΚ. 

12) Την αριθμ. πρωτ.2/95047/13.1.2000 εγκύκλιο του 
Υπουργείου των Οικονομικών για τη λειτουργία των Ειδι¬ 
κών Λογαριασμών, το άρθρο 5του Ν. 2771/1999. 

13) Την παράγραφο 9α & 9β του άρθρου 1 του 
Ν.2942/12.9.2001 (Φ.Ε.Κ202Α) με την οποία συμπληρώ¬ 
θηκαν οι διατάξεις του Ν.2621/1998 (Φ.Ε.Κ 136 Α και του 
Ν.2413/1996 (Φ.Ε.Κ 124 Α). 

14) Την ανάγκη αναπροσαρμογής της υπουργικής από¬ 
φασης ΚΑ/845/25.8.2003 (ΦΕΚ 1222 Β/27.8.2003) για τον 
Ειδικό Λογαριασμό του ΥΠΕΠΘ σύμφωνα με τα νέα δεδο¬ 
μένα από τη μέχρι σήμερα λειτουργία του. 

15) Την αριθμ. 78/28.1.1999 γνωμοδότηση του γραφεί¬ 
ου του Νομικού Συμβούλου Υπουργείου Εθνικής Παιδεί¬ 
ας και Θρησκευμάτων. 

16) Την με αριθμό ΚΑ/776/16.5.2001 ΚΥΑτων Υπουργών 
Οικονομικών και Παιδείας με την οποία τροποποιήθηκε η 
ΚΑ/1143/30.3.2000 στο μέρος που αφορά την επιτροπή 
διαχείρισης. 

17) Τις διατάξεις του άρθρου 6 του Ν. 3027/2002 (ΦΕΚ 
152 Α) "Περί Σύστασης της Ειδικής Υπηρεσίας Εφαρμο¬ 
γής Προγραμμάτων ΚΠΣ, όπως τροποποιήθηκε με το άρ¬ 
θρο 13 αρ. 12του Ν.3149/2003 ΦΕΚ (141 Α). 

18) Την με αρ. 10757/9.10.2002 ΚΥΑ των Υπουργών 
Ε.Π.Θ., Εσωτερικών Δημόσιας Διοίκησης και αποκέντρω¬ 
σης και των Υφυπουργών Οικονομίας και Οικονομικών, 
για τη σύσταση της Ειδικής Υπηρεσίας Εφαρμογής Προ¬ 
γραμμάτων Κ.Π.Σ., όπως ισχύει σήμερα. 

19) Τις διατάξεις του Ν.2860/2000 «Διαχείριση, παρα¬ 
κολούθηση και έλεγχος του Κοινοτικού Πλαισίου Στήρι¬ 
ξης και άλλες διατάξεις» (ΦΕΚ 251/Τεύχος Α'/ 
14.11.2000). 

20) Το γεγονός ότι με την εφαρμογή των διατάξεων της 
παρούσας απόφασης δεν προκαλείται επιπλέον δαπάνη 
σε βάροςτου κρατικού προϋπολογισμού, αποφασίζουμε: 

Τροποποιούμε και αντικαθιστούμε την απόφαση 
ΚΑ/845/25.8.2003 (ΦΕΚ1222 Β/27.8.2003) ως εξής: 

Άρθρο 1 

Σύσταση και σκοπός του Ειδικού Λογαριασμού 

1) Ο Ειδικός Λογαριασμός που συστήθηκε στο Υπουρ¬ 
γείο Εθνικής Παιδείας και Θρησκευμάτων (ΥΠΕΠΘ) με 
τηνπαρ. 1 του Άρθρου 50 του Ν.2413/1996 φέρει τον τίτ¬ 
λο «Ειδικός Λογαριασμός στο ΥΠΕΠΘ για την αξιοποίηση 
των κονδυλίων του Κ.Π.Σ.» και στο εξής αναφέρεται ως 
"Ειδικός Λογαριασμός ΥΠΕΠΘ" ή και «Λογαριασμός». 

2) Μέσω του Λογαριασμού αυτού: α) Δύναται να χρη¬ 
ματοδοτούνται προγράμματα, έργα, και λοιπές δραστη¬ 
ριότητες της Εκπαίδευσης που πραγματοποιούνται στο 
πλαίσιο των Επιχειρησιακών προγραμμάτων του ΚΠΣ, κα¬ 
θώς της Ευρωπαϊκής Ένωσης και άλλων Διεθνών Οργα¬ 
νισμών και Οργανώσεων. 

β) Γίνεται η διάθεση και διαχείριση κονδυλίων, τα οποία 
προορίζονται για την κάλυψη δαπανών οποιουδήποτε εί¬ 
δους, που είναι απαραίτητες για την υλοποίηση πράξεων 
και σχετικών υπηρεσιών ή δραστηριοτήτων, που εκτελού- 
νται ή παρέχονται στα πλαίσια: 

- της εφαρμογής των επιχειρησιακών προγραμμάτων 
ΚΠΣ, στα οποία ο Τελικός Δικαιούχος είναι η Ειδική Υπη¬ 
ρεσία Εφαρμογής Προγραμμάτων ΚΠΣ του ΥπΕΠΘ. 

- της εφαρμογής εκπαιδευτικού περιεχομένου προ¬ 
γραμμάτων των οποίων η εκτέλεση αναλαμβάνεται από 
υπηρεσίες ή Διευθύνσεις του ΥπΕΠΘ. 

Άρθρο 2 

Πόροι του Λογαριασμού 

1) Οι πόροι του Λογαριασμού προέρχονται από: 

α) Κονδύλια του Προγράμματος Δημοσίων Επενδύσε¬ 
ων. 

β) Κονδύλια και του τακτικού προϋπολογισμού του 
Υπουργείου Εθνικής Παιδείας και Θρησκευμάτων, φορέ¬ 
ας 19/250 και ΚΑΕ 2489, όπως προβλέπεται. 

γ) Χορηγήσεις της Ευρωπαϊκής Ένωσης και των Διε¬ 
θνών Οργανισμών ή οργανώσεων στο πλαίσιο της εκτέ¬ 
λεσης προγραμμάτων, ενεργειών, δράσεων, έργων κ.λ.π. 

δ) Χρηματοδοτήσεις δημοσίων φορέων, ιδιωτικών επι¬ 
χειρήσεων, ιδιωτών, διεθνών οργανισμών που γίνονται 
για την επίτευξη των σκοπών του Κοινοτικού Πλαισίου 
Στήριξης και συναφών προγραμμάτων. 

ε) Δωρεές και κληροδοσίες υπέρ του ελληνικού δημο¬ 
σίου, για σκοπούς του προηγούμενου άρθρου των οποί¬ 
ων η διαχείριση καθορίστηκε από τον διαθέτη να γίνεται 
μέσω του ειδικού λογαριασμού και των οποίων η αποδο¬ 
χή έγινε με κοινή απόφαση των Υπουργών Παιδείας και 
Θρησκευμάτων και Οικονομικών. 

στ) Έσοδα από παροχές υπηρεσιών προς τρίτους και 
πάσης φύσεως πρόσοδοι από τα περιουσιακά στοιχεία 
του Λογαριασμού. 

ζ) Κάθε είδους δάνεια. 

2) Οι φορείς που χρηματοδοτούν τον Λογαριασμό 
έχουν τη δυνατότητα να προσδιορίσουν το είδος των δα¬ 
πανών που θα καλυφθούν μετά κονδύλια που διαθέτουν, 
το χρόνο στον οποίο θα αναλωθούντα κονδύλια και άλλες 
λεπτομέρειες εκτέλεσης των χρηματοδοτούμενων δρα¬ 
στηριοτήτων, εφόσον αυτές δεν αντίκεινται στο νόμο. 


Άρθρο 3 

Όργανα Διοίκησης και Διαχείρισης του Λογαριασμού 

1) Για τη διαχείριση του Λογαριασμού αρμόδια είναι η 
μονάδα Δ'της Ειδικής Υπηρεσίας Εφαρμογής Προγραμ¬ 
μάτων Κ.Π.Σ. του ΥΠ.ΕΠ.Θ. στην οποία εντάσσεται ο Ειδι¬ 
κός Λογαριασμός. 

2) Η Μονάδα Δ' της Ειδικής Υπηρεσίας Εφαρμογής 
Προγραμμάτων Κ.Π.Σ., οργανώνει και παρακολουθεί τη 
λογιστική και διαχειριστική κίνηση του Λογαριασμού και 
προβαίνει στην εκτέλεση των εντολών και πληρωμή των 
δαπανών μετά από σχετικό έλεγχο των δικαιολογητικών 
όπως προσδιορίζονται από τα επόμενα άρθρα, τις απο¬ 
φάσεις έγκρισης χρηματοδότησης των έργων ή άλλων 
δραστηριοτήτων τον οδηγό διαχείρισης της ΕΥΕ και τους 
οδηγούς διαχείρισης των πράξεων - έργων. 

3) Η Διαχείριση του Ειδικού Λογαριασμού πραγματο¬ 
ποιείται από τα όργανα του και είναι ανεξάρτητη από τη 
διαχείριση που ασκούν οι οικονομικές υπηρεσίες του 
ΥΠΕΠΘ και η διοίκησή του ασκείται από την Ειδική Υπη¬ 
ρεσία Εφαρμογής Προγραμμάτων Κ.Π.Σ. του ΥΠ.Ε.Π.Θ. 

Ο Γ ενικός Γ ραμματέαςτου Υπουργείου Εθνικής Παιδεί¬ 
ας και Θρησκευμάτων παρακολουθεί, σύμφωνα με τις 
διαδικασίες που προβλέπονται στην απόφαση αυτή και 
στον οδηγό διαχείρισης του Άρθρου 8 κατωτέρω, τη λει¬ 
τουργία, τη χρηματοδότηση και τη διάθεση των εσόδων 
του ειδικού λογαριασμού. 

4) Για την ανάληψη, την κατανομή και τη διάθεση των 
ποσών του Ειδικού Λογαριασμού, αρμόδιος είναι ο Γενι¬ 
κός Γραμματέας του ΥΠ.Ε.Π.Θ και τα όργανα που εξου¬ 
σιοδοτούνται απ' αυτόν. 

Άρθρο 4 

Διαδικασία διαχείρισης και δικαιολόγησης των κονδυ¬ 
λίων του Λογαριασμού. 

1) Τα έσοδα του κατατίθενται σε τραπεζικό λογαριασμό 
που ανοίγεται από εισήγηση του Προϊσταμένου του Ειδι¬ 
κού Λογαριασμού και με τη σύμφωνη του Γ ενικού Γ ραμ- 
ματέατου ΥΠ.Ε.Π.Θ. 

2) Η κίνηση του Ειδικού Λογαριασμού, ο έλεγχος και η 
εντολή πληρωμής σε βάρος του λογαριασμού και υπέρ 
των δικαιούχων ενεργούνται σύμφωνα με την παρούσα 
απόφαση, τον οδηγό διαχείρισης της ΕΥΕ, τους οδηγούς 
διαχείρισηςτωνπράξεων και τον Κώδικα Βιβλίων και Στοι¬ 
χείων, όπως αυτός ισχύει χωρίς καμία αναφορά ή περιο¬ 
ρισμό από τις διατάξεις που διέπουν τη διάθεση, κατανο¬ 
μή και ανάλωση των πιστώσεων του προϋπολογισμού του 
Υπουργείου Εθνικής Παιδείας και θρησκευμάτων και κα¬ 
τά παρέκκλιση των διατάξεων για το Δημόσιο Λογιστικό, 
τις κρατικές προμήθειες και τις αμοιβές. 

3) α) Μετά από εισήγηση του υπευθύνου του έργου ή 
του Προϊσταμένου της αρμόδιας για την εκτέλεση του 
Έργου, του Προγράμματος κ.λ.π Υπηρεσίας ή Διεύθυν¬ 
σης του ΥπΕΠΘ, ο Γ ενικός Γ ραμματέας του ΥπΕΠΘ πα¬ 
ρέχει εντολή στον Προϊστάμενο του Ειδικού Λογαρια¬ 
σμού για την πραγματοποίηση των πληρωμών. 

β) Γ ια τη χρηματοδότηση φορέων στο πλαίσιο εκτέλε¬ 
σης χρηματοδοτούμενων έργων από το ΚΠΣ απαιτείται: 

- Εγκεκριμένο Τεχνικό Δελτίο έργου/ Υποέργων 

- Απόφαση ένταξης του έργου. 

4) Γ ια την έναρξη της διαδικασίας πληρωμής δαπανών 
από τον Ειδικό Λογαριασμό απαιτούνται: 

α) για τα εκτελούμενα στο πλαίσιο του ΚΠΣ έργα 

- Εγκεκριμένο Τεχνικό Δελτίο έργων/Υποέργων 

- Απόφαση ένταξης του έργου ή αποδοχής του έργου 
από την αρμόδια Υπηρεσία Διαχείρισης. 

β) για τα εκτελούμενα στο πλαίσιο των Υπηρεσιών ή και 
των Διευθύνσεων του ΥπΕΠΘ Προγραμμάτων 

- Σύμβαση ή άλλο ισοδύναμης νομικής ισχύος κείμενο 

- Απόφαση αποδοχής του προγράμματος από το 
ΥπΕΠΘ 

Επιπλέον για την πληρωμή δαπανών απαιτούνται: 

- Τα νόμιμα, για κάθε περίπτωση, δικαιολογητικά δαπα¬ 
νών, 

- Τα προβλεπόμενα από τον Κώδικα Βιβλίων και Στοιχεί¬ 
ων (Κ.Β.Σ.) παραστατικά στοιχεία. 

- Πιστοποιητικό Φορολογικής και Ασφαλιστικής ενημε¬ 
ρότητας, όπου απαιτούνται, σύμφωνα με τις κείμενες δια¬ 
τάξεις. 

5) Οι πληρωμές ποσών από τον Ειδικό Λογαριασμό και 
οι καταβολές αυτών στους δικαιούχους ενεργούνται από 
την τράπεζα με επιταγές που εκδίδονται και υπογράφο¬ 
νται από τον Προϊστάμενο της μονάδας Δ - Ειδικός Λογα¬ 
ριασμός και τον Γενικό Γραμματέατου ΥΠ.Ε.Π.Θ. Οι πλη¬ 
ρωμές μπορεί να γίνονται και με εντολές προς την τράπε¬ 
ζα για τη διαβίβαση ποσών σε τραπεζικούς λογαριασμούς 
των δικαιούχων οι οποίες συντάσσονται και υπογράφο¬ 
νται ως άνω. 

Με απόφαση του ο Γενικός Γραμματέας του ΥΠ.Ε.Π.Θ 
μπορεί να μεταβιβάσει το δικαίωμα του για την υπογραφή 
των επιταγών και των εντολών σε άλλο πρόσωπο. Ο Προϊ- 
στάμένος της μονάδας Δ - Ειδικός Λογαριασμός αναπλη¬ 
ρώνεται από τον μόνιμο αναπληρωτή του που ορίζεται με 
απόφαση του Υπουργού Ε.Π.Θ. 

Στις επιταγές αναγράφεται η επωνυμία του δικαιούχου 
- λήπτη και τίθεται η ρήτρα «όχι σε διαταγή του». 

Άρθρο 5 

Διαδικασία προσδιορισμού οικονομικών αποτελεσμά¬ 
των 

1) Το οικονομικό έτος ταυτίζεται με το ημερολογιακό 
έτος. 

Οι πράξεις του ισολογισμού καθώς και το κλείσιμο αυ¬ 
τού περατώνονται εντός τεσσάρων μηνών από τη λήξη 
του προηγουμένου οικονομικού έτους. Ως προς τις διαδι¬ 
κασίες προσδιορισμού των οικονομικών αποτελεσμάτων 
εφαρμόζονται αναλόγως οι διατάξεις του Κώδικα Βιβλίων 
και Στοιχείων όπως ισχύει καθώς και οι γενικοί κανόνες 
της Λογιστικής και Ελεγκτικής Επιστήμης. 

2) Τα τυχόν χρηματικά υπόλοιπα στο τέλος κάθε οικο¬ 
νομικού έτους παραμένουν στον Λογαριασμό και μετα- 
φέρονται στο επόμενο οικονομικό έτος για τη συνέχιση 
της χρηματοδότησης των εγκεκριμένων προγραμμάτων, 
έργων, μελετών ή υποστηρικτικών τους ενεργειών. 

Άρθρο 6 

Λογιστική - Οικονομική οργάνωση 

1) Για την παρακολούθηση της κίνησης του Λογαρια¬ 
σμού και την ευχερή εξακρίβωση του υφισταμένου υπο¬ 
λοίπου του, τηρούνται από τη μονάδα Δ - Ειδικός Λογα¬ 
ριασμός τα οριζόμενα από τον Κώδικα Βιβλίων και Στοι¬ 
χείων, όπως ισχύει, βιβλία Γ Κατηγορίας, καθώς και το 
μητρώο Χρηματοδοτούμενων Προγραμμάτων και Έρ¬ 
γων. Ο Ειδικός Λογαριασμός εκδίδει παραστατικά που 
συμφωνούν με τις γενικές αρχές της Λογιστικής Επιστή¬ 
μης και τον Κώδικα Βιβλίων και Στοιχείων 

2) Τα πιο πάνω βιβλία αριθμούνται και σφραγίζονται κα¬ 
τά σελίδα με τη σφραγίδα της Ειδικής Υπηρεσίας Εφαρ¬ 
μογής. Στην τελευταία σελίδα τους καταχωρείται πράξη 


για τον αριθμό των σελίδων και τον προορισμό των βι¬ 
βλίων, που υπογράφεται από τον προϊστάμενο της Μονά¬ 
δας Δ - Ειδικός Λογαριασμός και τον Προϊστάμενο της Ει¬ 
δικής Υπηρεσίας Εφαρμογής Προγραμμάτων Κ.Π.Σ. 

3) Οι νόμιμες κρατήσεις υπέρ του ελληνικού Δημοσίου 
επίτωνκαταβαλλομένωνποσώνπαρακρατούνταιαπότον 
Ειδικό Λογαριασμό και αποδίδονται στο Ελληνικό Δημό¬ 
σιο, κατά τις ισχύουσες διατάξεις. 

Άρθρο 7 

Έλεγχος διαχείρισης 

1) Ο απολογισμός και κατασταλτικός έλεγχος της δια¬ 
χείρισης ενεργείται μετά τη λήξη κάθε οικονομικού έτους 
από δύο (2) ορκωτούς ελεγκτές, που ορίζονται με από¬ 
φαση του Υπουργού Εθνικής Παιδείας και θρησκευμά¬ 
των. 

2) Οι ελεγκτές συντάσσουν αναλυτικό πόρισμα, το 
οποίο υποβάλλουν στον Υπουργό Εθνικής Παιδείας και 
θρησκευμάτων κοινοποιούν στον Γενικό Γραμματέα 
ΥΠΕΠΘ και στον Προϊστάμενο της Ειδικής Υπηρεσίας 
Εφαρμογής και της μονάδας Δ - Ειδικός Λογαριασμός μέ¬ 
χρι το τέλος του Ιουνίου κάθε έτους. 

3) Αντίγραφο του πορίσματος μαζί με τα σχετικά απο¬ 
λογιστικά στοιχεία αποστέλλονται στο Ελεγκτικό Συνέ¬ 
δριο του Κράτους και στο Γενικό Λογιστήριο του Κρά¬ 
τους. 

4) Ο Έλεγχος των δαπανών ενεργείται με βάση τα πρω¬ 
τότυπα δικαιολογητικά, δηλαδή τα σχετικά τιμολόγια, 
αποδείξεις, συμβάσεις, αποφάσεις, εντολές κ.τ.λ., τα 
οποία τηρεί ο Ειδικός Λογαριασμός για κάθε πραγματο¬ 
ποιούμενη δαπάνη, χωριστά για κάθε εκτελούμενη πράξη 
ή άλλη δραστηριότητα. 

5) Ο Ειδικός Λογαριασμός μπορεί να ελέγχεται οποτε¬ 
δήποτε, σύμφωνα με τις διατάξεις του Π.Δ. 393/1994 
(ΦΕΚ Λ 219). Επίσης η οικονομική διαχείριση από τον Ει¬ 
δικό Λογαριασμό, υπόκειται στον κατασταλτικό έλεγχο 
από το Ελεγκτικό Συνέδριο. 

6) Η ΜονάδαΔ'της Ειδικής Υπηρεσίας Εφαρμογήςπρο- 
γραμμάτων Κ.Π.Σ, συντάσσει κάθε χρόνο Προϋπολογι¬ 
σμό και Απολογισμό Ειδικού Λογαριασμού οι οποίοι συ¬ 
νυποβάλλονται προς έλεγχο και αξιολόγηση στο Υπουρ¬ 
γείο Οικονομικών (Γενικό Λογιστήριο του Κράτους) - Ν. 
2771/1999 (ΦΕΚΛ280). 

Άρθρο 8 

Οδηγός διαχείρισης 

1) Η Ειδική Υπηρεσία Εφαρμογής Προγραμμάτων Κ. Π.Σ 
συντάσσει Οδηγό Διαχείρισης του Ειδικού Λογαριασμού, 
όπου περιγράφονται αναλυτικά οι διαδικασίες χρηματο¬ 
δότησης των δραστηριοτήτων και οικονομικής διαχείρι¬ 
σης των έργων που υλοποιούνται μέσω του Λογαρια¬ 
σμού. 

2) Ο Οδηγός διαχείρισης εγκρίνεται από τον Υπουργό 
Ε.Π.Θ. και μπορεί, εφόσον προκύπτει ανάγκη , να τροπο¬ 
ποιείται και να συμπληρώνεται. 

Η ισχύς της παρούσας απόφασης αρχίζει από τη δημο¬ 
σίευση της στην Εφημερίδα της Κυβερνήσεως. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 10 Φεβρουάριου 2005 

οι ΥΠΟΥΡΓΟΙ 

ΥΦΥΠΟΥΡΓΟΣ ΟΙΚΟΝΟΜΙΑΣ ΕΘΝΙΚΗΣ ΠΑΙΔΕΙΑΣ 

ΚΑΙ ΟΙΚΟΝΟΜΙΚΩΝ ΚΑΙ ΘΡΗΣΚΕΥΜΑΤΩΝ 

ΠΕΤΡΟΣ ΔΟΥΚΑΣ ΜΑΡΙΕΤΤΑ ΓΙΑΝΝΑΚΟΥ 

Αριθ.253095 (4) 

Τροποποίηση και συμπλήρωση της αριθ. 302218/ 
29.11.2004 Υπουργικής Απόφασης «Λεπτομέρειες 
εφαρμογής της υπ’ αριθ. 295530/5.10.2004 Υπουργι¬ 
κής απόφασης «Συμπληρωματικά μέτρα για την εφαρ¬ 
μογή του κοινοτικού καθεστώτος ενίσχυσης στην πα¬ 
ραγωγή ελαιολάδου» (ΒΊ511)» (Β' 1648). 

Ο ΥΦΥΠΟΥΡΓΟΣ 

ΑΓΡΟΤΙΚΗΣ ΑΝΑΠΤΥΞΗΣ ΚΑΙ ΤΡΟΦΙΜΩΝ 

Έχοντας υπόψη: 

Α. Τις διατάξεις: 

α) Του άρθρου 22 παρ. 3 του Ν. 992/1979 «Περί οργα- 
νώσεως των διοικητικών υπηρεσιών δια την εφαρμογή 
της Συνθήκης Προσχωρήσεως της Ελλάδος εις τας Ευ¬ 
ρωπαϊκός Κοινότητας και ρυθμίσεως συναφών θεσμικών 
και οργανωτικών θεμάτων» (Α 280). 

β) Των άρθρων 1 παρ. 1,2 και 3 και 3 του Ν. 1338/1983 
«Εφαρμογή του Κοινοτικού Δικαίου» (Α 34), όπως τροπο¬ 
ποιήθηκε από το άρθρο 6 του Ν. 1440/1984 «Συμμετοχή 
της Ελλάδος στο κεφάλαιο, στα αποθεματικά και στις 
προβλέψεις της Ευρωπαϊκής Τράπεζας Επενδύσεων, στο 
Κεφάλαιο της Ευρωπαϊκής Κοινότητας Άνθρακος και Χά- 
λυβος και του Οργανισμού Εφοδιασμού ΕΥΡΑΤΟΜ» (Α 
70) και το άρθρο 65 του Ν. 1892/1990 «Για τον εκσυγχρο¬ 
νισμό και την ανάπτυξη και άλλες διατάξεις» (Α 101). 

γ) Του άρθρου 29Ατου Ν. 1558/1985 «Κυβέρνηση και 
κυβερνητικά όργανα» (Α' 137), όπως το άρθρο 29Α προ¬ 
στέθηκε με το άρθρο 27 του Ν. 2081/1992 «Ρύθμιση του 
θεσμού των Επιμελητηρίων, τροποποίηση διατάξεων του 
Ν. 1712/1987 για τον εκσυγχρονισμό των επαγγελματι¬ 
κών οργανώσεων των εμπόρων, βιοτεχνών και λοιπών 
επαγγελματιών και άλλες διατάξεις» (Α' 154) και τροπο¬ 
ποιήθηκε με την παρ. 2α του άρθρου 1 του Ν. 2469/1997 
«Περιορισμός και βελτίωση της αποτελεσματικότητας 
των κρατικών δαπανών και άλλες διατάξεις» (Α' 38). 

δ) Των άρθρων 13 μέχρι και 29 του Ν.2637/1998 «Σύ¬ 
σταση Οργανισμού Πληρωμών και Ελέγχου Κοινοτικών 
Ενισχύσεων Προσανατολισμού και Εγγυήσεων» (Α 200) 
όπως τροποποιήθηκαν και συμπληρώθηκαν με το άρθρο 
4 του Ν.2732/99 (Α' 154). 

ε) Των κανονισμών (Ε.Ο.Κ.) του Συμβουλίου 136/1966, 
2261/1984, 2262/1984 και του Κανονισμού (Ε.Κ.) της Επι¬ 
τροπής 2366/1998 όπως αυτοί ισχύουν. 

στ) Της αριθ. 371380/2001 Απόφασης του Υπουργού 
Γεωργίας, «Κατάργηση της Γενικής Δ/νσης Διαχείρισης 
Αγορών Γεωργικών Προϊόντων Υπουργείου Γεωργίας» 
(Β' 1102). 

ζ) Της αριθ. 379286/2001 Απόφασης του Υπουργού Γε¬ 
ωργίας «Έγκριση του Ο.Π.Ε.Κ.Ε.Π.Ε. ως Οργανισμού 
Πληρωμών» (Β' 1102). 

η) Της αριθ. 227200/15.2.2002 Απόφασης του Υπουρ¬ 
γού Γ εωργίας «ΑρμοδιότητεςτωνΔ/νσεωντου Υπουργεί¬ 
ου Γεωργίας μετά την κατάργηση της ΓΕΔΙΔΑΓΕΠ.» (Β 
215). 

θ) Του άρθρου 29του Ν. 3147/2003 «Ρύθμιση θεμάτων 
αγροτικής γης, επίλυση ζητημάτων αποκατασταθέντων 
και αποκαθισταμένων κτηνοτροφών και άλλες διατάξεις» 
(Α' 135). 


ι) Της αριθ. Υ. 132/11.10.2004 απόφασης του Πρωθυ¬ 
πουργού και του Υπουργού Αγροτικής Ανάπτυξης και 
Τροφιμών «Ανάθεση αρμοδιοτήτων στον Υφυπουργό 
Αγροτικής Ανάπτυξης και Τροφίμων Αλέξανδρο Κοντό» 
(Β 1533). 

ια) Της αριθ. 295530/5.10.2004 απόφασης των Υπουρ¬ 
γών Εσωτερικών Δημόσιας Διοίκησης και Αποκέντρωσης 
- Οικονομίας και Οικονομικών - Αγροτικής Ανάπτυξης και 
Τροφίμων «Συμπληρωματικά μέτρα για την εφαρμογή 
του κοινοτικού καθεστώτος ενίσχυσης στην παραγωγή 
ελαιολάδου» (Β'1511) και ιδίως του άρθρου 17 αυτής. 

ιβ) Της αριθ. 302218/29.10.2004 υπουργικής απόφασης 
«Λεπτομέρειες εφαρμογής της υπ’ αριθ. 295530/ 
5.10.2004 Υπουργικής απόφασης «Συμπληρωματικά μέ¬ 
τρα για την εφαρμογή του κοινοτικού καθεστώτος ενί¬ 
σχυσης στην παραγωγή ελαιολάδου» (Β'1511)» (Β' 1648). 

ιγ) Της αριθ. 250340/20.1.2005 εισήγησης του ΟΠΕΚΕ- 
ΠΕ. 

Β. Την ανάγκη καθορισμού ωραρίου παραλαβών ελαιο¬ 
πυρήνα για την διασφάλιση της αποτελεσματικότητας 
των ελέγχων. 

Γ. Την εύρυθμη λειτουργία των πυρηνελαιουργείων με 
τον καθορισμό ωραρίου παραλαβών ελαιοπυρήνα. 

Δ. Το γεγονός ότι από τις διατάξεις της παρούσης από¬ 
φασης δεν προκαλείται δαπάνη σε βάρος του κρατικού 
προϋπολογισμού, αποφασίζουμε: 

Η αριθ. 302218/29.11.2004 (Β'1648) απόφαση του 
Υπουργού Αγροτικής Ανάπτυξης και Τροφίμων «Λεπτο¬ 
μέρειες εφαρμογής της υπ’ αριθ. 295530/5.10.2004 
Υπουργικής απόφασης «Συμπληρωματικά μέτρα για την 
εφαρμογή του κοινοτικού καθεστώτος ενίσχυσης στην 
παραγωγή ελαιολάδου» (Β'1511)» τροποποιείται και συ¬ 
μπληρώνεται ως ακολούθως: 

1. Το Άρθρο Μόνο αντικαθίσταται ως εξής: 

Άρθρο 1 

Το ωράριο λειτουργίας των πυρηνελαιουργείων για τις 
παραλαβές ελαιοπυρήνα που προβλέπεται στο άρθρο 5 
της αριθ. 295530/5.10.2004 Υπουργικής απόφασης ορί¬ 
ζεται ως εξής: 

Δευτέρα έως Παρασκευή από 8:00 έως 15:30 

2. Προστίθεται Άρθρο 2 ως εξής: 

Άρθρο 2 

Ο έλεγχος των παραλαβών ελαιοπυρήνα, των αποθη¬ 
κών και των στοιχείων παραγωγής πυρηνέλαιου όΓυΙΙο και 
πυρηνόξυλου θα διενεργείται εφόσον υπάρχουν ικανές 
ποσότητες ελαιοπυρήνα προς παραλαβή με βάση τις ει¬ 
δοποιήσεις που υποχρεούνται να αποστέλλουν τα ελαιο¬ 
τριβεία και τα πυρηνελαιουργεία αντίστοιχα. 

Η παρούσα απόφαση ισχύει από την ημερομηνία υπο- 
γραφήςτης. 

Η παρούσα απόφαση να δημοσιευθεί στην Εφημερίδα 
της Κυβερνήσεως. 

Αθήνα, 11 Φεβρουάριου 2005 

Ο ΥΦΥΠΟΥΡΓΟΣ 

ΑΛΕΞ. ΚΟΝΤΟΣ 




2824 ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


ΕΘΝΙΚΟ ΤΥΠΟΓΡΑΦΕΙΟ 

ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ 


ΚΑΠΟΔΙΣΤΡΙΟΥ 34 * ΑΘΗΝΑ 104 32 * ΡΑΧ 210 52 21 004 

ΗΛΕΚΤΡΟΝΙΚΗ ΔΙΕΥΘΥΝΣΗ: Ριΐίρ: νννννν .θΐ. 9 γ - β-ιτηβΐΙ: \Λ/ββηη35ί6Γ @ βί.ςτ 


Πληροφορίες Α.Ε. - Ε.Π.Ε. και λοιπών Φ.Ε.Κ.: 210 527 9000-4 
Φωτοαντίγραφα παλαιών ΦΕΚ - ΒΙΒΛΙΟΘΗΚΗ - ΜΑΡΝΗ 8 - Τηλ. (210)8220885 - 8222924 
Δωρεάν διάθεση τεύχους Προκηρύξεων ΑΣΕΠ αποκλειστικά από Μάρνη 8 & Περιφερειακά Γ ραφεία 


ΠΕΡΙΦΕΡΕΙΑΚΑ ΓΡΑΦΕΙΑ ΠΩΛΗΣΗΣ Φ.Ε.Κ. 


ΘΕΣΣΑΛΟΝΙΚΗ - Βασ. Ολγας 227 
ΠΕΙΡΑΙΑΣ - Ευριπίδου 63 
ΠΑΤΡΑ -Κορίνθου 327 

ΙΩΑΝΝΙΝΑ -Διοικητήριο 
ΚΟΜΟΤΗΝΗ - Δημοκρατίας 1 


( 2310 ) 423 956 
( 210)413 5228 
( 2610 ) 638 109 
( 2610 ) 638 110 
( 26510 ) 87215 
( 25310 ) 22 858 


ΛΑΡΙΣΑ - Διοικητήριο 
ΚΕΡΚΥΡΑ -Σαμαρά 13 

ΗΡΑΚΛΕΙΟ -Πεδιάδος 2 

ΛΕΣΒΟΣ - Πλ.Κωνσταντινουπόλεως 1 


( 2410)597449 
( 26610 ) 89 122 
( 26610 ) 89 105 
( 2810 ) 300 781 
( 22510 ) 46 654 
( 22510 ) 47 533 


ΤΙΜΗ ΠΩΛΗΣΗΣ ΦΥΛΛΩΝ ΕΦΗΜΕΡΙΔΟΣ ΤΗΣ ΚΥΒΕΡΝΗΣΕΩΣ 


Σε έντυπη μορφή: 

• Για τα ΦΕΚ από 1 μέχρι 16 σελίδες σε 1 θιιγο, προσαυξανόμενη κατά 0,20 βυτο για κάθε επιπλέον οκτασέλιδο ή μέρος αυτού. 

• Για τα φωτοαντίγραφα ΦΕΚ σε 0,15 θυτο ανά σελίδα. 

Σε μορφή Οϋ: 


Τεύχος 

Περίοδος 

Ευπο 

Τεύχος 

Περίοδος 

Ευπο 

Α' 

Ετήσιο 

150 

Αναπτυξιακών Πράξεων 

Ετήσιο 

50 

Α 

3μηνιαίο 

40 

Ν.Π.Δ.Δ. 

Ετήσιο 

50 

Α' 

Μηνιαίο 

15 

Παράρτημα 

Ετήσιο 

50 

Β’ 

Ετήσιο 

300 

Εμπορικής και Βιομηχανικής Ιδιοκτησίας Ετήσιο 

100 

Β' 

3μηνιαίο 

80 

Ανωτάτου Ειδικού Δικαστηρίου 

Ετήσιο 

5 

Β' 

Μηνιαίο 

30 

Διακηρύξεων Δημοσίων Συμβάσεων 

Ετήσιο 

200 

Γ 

Ετήσιο 

50 

Διακηρύξεων Δημοσίων Συμβάσεων 

Εβδομαδιαίο 

5 

Δ' 

Ετήσιο 

220 

Α.Ε. & Ε.Π.Ε 

Μηνιαίο 

100 

Δ' 

3μηνιαίο 

60 




• Η τιμή πώλησης μεμονωμένων Φ.Ε.Κ ειδικού ενδιαφέροντος σε μορφή οά-τοπι και μέχρι 100 σελίδες σε 5 θυτο προσαυξανόμενη κατά 

1 θυτο ανά 50 σελίδες. 






• Η τιμή πώλησης σε μορφή οά-Γοηη δημοσιευμάτων μιας εταιρείας στο τεύχος Α.Ε. και Ε.Π.Ε. σε 5 θυτο ανά έτος. 


ΠΑΡΑΓΓΕΛΙΑ ΚΑΙ ΑΠΟΣΤΟΛΗ Φ.Ε.Κ.: 

τηλεφωνικά : 210-4071010, ίοχ : 210 - 4071010 ίηΙθΓΠθΙ 

ΙιΙΙρ://νννννν.θ1.9Γ. 


ΕΤΗΣΙΕΣ ΣΥΝΔΡΟΜΕΣ Φ.Ε.Κ. 


Σε έντυπη μορφή 


Από το ΙπΙθΓπβΙ 


Α' (Νόμοι, Π.Δ., Συμβάσεις κτλ.) 

225 € 

190 € 

Β' (Υπουργικές αποφάσεις κτλ.) 

320 € 

225 € 

Γ' (Διορισμοί, απολύσεις κτλ. Δημ. Υπαλλήλων) 

65 € 

ΔΩΡΕΑΝ 

Δ' (Απαλλοτριώσεις, πολεοδομία κτλ.) 

320 € 

160 € 

Αναπτυξιακών Πράξεων και Συμβάσεων (Τ.Α.Π.Σ.) 

160 € 

95 € 

Ν.Π.Δ.Δ. (Διορισμοί κτλ. προσωπικού Ν.Π.Δ.Δ.) 

65 € 

ΔΩΡΕΑΝ 

Παράρτημα (Προκηρύξεις θέσεων ΔΕΠ κτλ.) 

33 € 

ΔΩΡΕΑΝ 

Δελτίο Εμπορικής και Βιομ/κής Ιδιοκτησίας (Δ.Ε.Β.Ι.) 

65 € 

33 € 

Ανωτάτου Ειδικού Δικαστηρίου (Α.Ε.Δ.) 

10 € 

ΔΩΡΕΑΝ 

Ανωνύμων Εταιρειών & Ε.Π.Ε. 

2.250 € 

645 € 

Διακηρύξεων Δημοσίων Συμβάσεων (Δ.Δ.Σ.) 

225 € 

95 € 

Πρώτο (Α'), Δεύτερο (Β') και Τέταρτο (Δ') 

- 

450 € 


»Το τεύχος του ΑΣΕΠ (έντυπη μορφή) θα αποστέλλεται σε συνδρομητές με την επιβάρυνση των 70 θυτο, ποσό το οποίο αφορά 
ταχυδρομικά έξοδα. 

• Για την παροχή δικαιώματος ηλεκτρονικής πρόσβασης σε Φ.Ε.Κ. προηγουμένων ετών και συγκεκριμένα στα τεύχη Α', Β', Δ', Αναπτυ¬ 
ξιακών Πράξεων & Συμβάσεων, Δελτίο Εμπορικής και Βιομηχανικής Ιδιοκτησίας και Διακηρύξεων Δημοσίων Συμβάσεων, η τιμή 
προσαυξάνεται πέραν του ποσού της ετήσιας συνδρομής έτους 2005, κατά 25 θυτο ανά έτος παλαιότητας και ανά τεύχος, για δε το 
τεύχος Α.Ε. & Ε.Π.Ε., κατά 30 θυτο. 


1 Οι συνδρομές του εσωτερικού προπληρώνονται στις ΔΟΥ (το ποσό συνδρομής καταβάλλεται στον κωδικό αριθμό εσόδων ΚΑΕ 2531 
και το ποσό υπέρ ΤΑΠ ΕΤ (5% του ποσού της συνδρομής) στον κωδικό αριθμό εσόδων ΚΑΕ 3512) .Το πρωτότυπο αποδεικτικό είσπραξης 
(διπλότυπο) θα πρέπει να αποστέλλεται ή να κατατίθεται στην αρμόδια Υπηρεσία του Εθνικού Τυπογραφείου. 

1 Η πληρωμή του υπέρ ΤΑΠΕΤ ποσοστού που αντιστοιχεί σε συνδρομές, εισπράπεται και από τις ΔΟΥ. 

1 Οι συνδρομητές του εξωτερικού έχουν τη δυνατότητα λήψης των δημοσιευμάτων μέσω ίηΙβΓΠβΙ, με την καταβολή των αντίστοιχων 
ποσών συνδρομής και ΤΑΠΕΤ. 

1 Οι Νομαρχιακές Αυτοδιοικήσεις, οι Δήμοι, οι Κοινότητες ως και οι επιχειρήσεις αυτών πληρώνουν το μισό χρηματικό ποσό της 
συνδρομής και ολόκληρο το ποσό υπέρ του ΤΑΠΕΤ. 

1 Η συνδρομή ισχύει για ένα ημερολογιακό έτος. Δεν εγγράφονται συνδρομητές για μικρότερο χρονικό διάστημα. 

1 Η εγγραφή ή ανανέωση της συνδρομής πραγματοποιείται το αργότερο μέχρι την 31 ην Δεκεμβρίου κάθε έτους. 

1 Αντίγραφα διπλοτύπων, ταχυδρομικές επιταγές και χρηματικά γραμμάτια δεν γίνονται δεκτά. 


Οι υπηρεσίες εξυπηρέτησης των πολιτών λειτουργούν καθημερινά από 08.00' έως 13.00' 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 





























